Diari Oficial de la Generalitat Valenciana


Sumari del DOGV 292, del 03-10-1985 (1985/805066)

RESOLUCIÓ de 19 de juliol de 1985, del Conseller de Sanitat, Treball i Seguretat Social, sobre ampliació del Conveni Col.lectiu de la Construcció de la provincià de València al sector de Decoració d'Escaiola i Guix.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   292

Data del DOGV
:   03-10-1985

Secció del DOGV
:   ALTRES DISPOSICIONS

Número del document
:   1985/805066


Data del document
:   19-07-1985

Organisme emissor
:   Conselleria de Treball i Seguretat Social

Tipus de document
:   Resolució

Resolució de 19 de juliol de 1985, del conseller de Sanitat, Treball i Seguretat Social, sobre ampliació del Conveni Col·lectiu de la Construcció de la província de València al sector de Decoració d'Escaiola i Guix.  
Vist l'expedient de sol·licitud d'extensió del Conveni Col·lectiu de Treball del sector de la Construcció de la província de València al Sector de Decoració d'Escaiola i Guix d'aquesta província, instat pel Sr. Rafael Soriano, secretari de FEMCA-UGT, i pel Sr. Joan Pradells, en nom. i representació de FECOMA-CC.OO.   
Vist que, amb data de 3 de setembre de 1984, fou registrada d'entrada a la Delegació Territorial de Treball de València d'aquesta Conselleria, sol·licitud signada pel Sr. Rafael Soriano, com a Secretari General de FEMCA-UGT i el Sr. Joan Pradells en nom. i representació de FECOMA-CC.OO., sol·licitant l'extensió del Conveni Col·lectiu de la Construcció de la província de València, al sector de Decoració d'Escaiola i Guix de la província esmentada, petició que fonamenten en l'existència de dificultats especials per a realitzar negociacions amb l'Associació Professional de Decoració d'Escaiola i Guix, malgrat els nombrosos requeriments realitzats per les Centrals sol·licitants, adjuntant com a documentació complementària, carta de data 24 de maig de 1984, adreçada per les Sindicals esmentades a l'Associació Professional de Decoració d'Escaiola i Guix en la qual consta la conveniència de realitzar negociacions, així com escrit de data 9 de juliol de 1984 sol·licitant reunió de la Comissió Paritària a fi d'eliminar les dificultats i començar les negociacions.   
Vist que la Delegació Territorial de Treball de València, amb data 21 de setembre de 1984, requerí a les entitats sindicals sol·licitants i a l'Associació Professional de Decoració d'Escaiola i Guix, que designassen de mutu acord la Comissió Paritària a què fan referència l'article 92.2 de l'Estatut dels Treballadors i l'article 6.1 del Reial Decret 572/1982, de 5 de març. Requeriment que fou contestat per FECOMA-CC.OO. el dia 11 de octubre de 1984, designant els components de la Comissió Paritària per part dels treballadors. No es va rebre cap comunicació per part empresarial.   
Vist que la Delegació Territorial de València, amb data 16 de octubre de 1984, requerí separadament, per no haver arribat a cap acord de constitució de la Comissió Paritària, a les parts interessades, i als membres de la Comissió Paritària del Conveni Col·lectiu del sector de la Construcció de la província de València, per tal que, en el termini de 15 dies previst en l'article 7.2 de l'esmentat Reial Decret 572/1982, fas emès l'informe pertinent amb l'apercebiment que transcorregut el termini sense haver-lo emès, hom considerarà que el criteri és favorable a l'ampliació.   
Vist que la Delegació Territorial de Treball de València, en data 16 de octubre de 1984, trameté a la Comissió Consultiva Nacional de Convenis Col·lectius, còpia de la sol·licitud d'ampliació presentada, sol·licitant-ne el preceptiu informe esmentat en el article 2.3 del Reial Decret 2976/1983, de 9 de novembre, que fou emès per la Comissió susdita, en la reunió del dia 12 de desembre de 1984.   
Vist que la Delegació Territorial de Treball de València, alçà les actuacions practicades en data 8 de gener de 1985, mitjançant el corresponent informe favorable a l'ampliació sol·licitada, en base als següents fonaments:  
a) ser palesa l'existència d'una especial dificultat per a la negociació en el citat sector, en base a la negativa per part de l'Associació Professional de Decoració d'Escaiola i Guix, a les nombroses sol·licituds fetes per FEMCA-UGT i FECOMA-CC.OO., per a iniciar les negociacions escaients; i   
b) existir una actitud favorable a l'ampliació no tan sols de les citades Centrals Sindicals, sinó també de la Comissió Paritària del Conveni Col·lectiu de Treball del sector de la Construcció que es pretén ampliar i de l'Associació Professional de Decoració d'Escaiola i Guix, per no haver respost als requeriments, en el termini de 15 dies hàbils.  
Atés que aquesta Conselleria de Sanitat, Treball i Seguretat Social és competent per a conéixer i dictar resolució en el present expedient sobre ampliació de Convenis Col·lectius de Treball, de conformitat amb l'establert en el article 92.2 de l'Estatut dels Treballadors, i en el article 33.1 de la Llei Orgànica 5/1982, d?1 de juliol, pel qual s'aprova l'Estatut d'Autonomia de la Comunitat Valenciana, i el Reial Decret 4105/1982 de 29 de desembre, annex 1.B) 3.1 sobre traspassos de funcions i serveis de l'Administració de l'Estat a la Generalitat Valenciana en matèria de treball.   
Atés que la normativa jurídica continguda en l?article 92.2 de l'Estatut dels Treballadors i Reial Decret 572/1982 de 5 de març, que atribueix a l'autoritat laboral la facultat d'ampliació d'un Conveni Col·lectiu, ha d'interpretar-se de forma restrictiva, ja que suposa un excepcional trencament del principi de l'autonomia de la voluntat de les parts, reconegut en l'article 37.1 de la Constitució i el Títol III de l'Estatut dels Treballadors que estableix i normalitza l'actual sistema de negociació col·lectiva, reconeixent l'article 82.1 que els Convenis Col·lectius constitueixen l'expressió de l'acord lliurement pres pels representants dels treballadors i empresaris en virtut de la seua autonomia col·lectiva.   
Atés que segons els articles 92.2 de l'Estatut dels Treballadors i 3.ª) del Reial Decret 572/1982 de 5 de març, podran ampliar-se les disposicions d'un Conveni Col·lectiu en vigor a determinades empreses i treballadors, sempre que hi haja especial dificultat per a la negociació, circumstància aquesta manifesta en l'expedient, tenint en compte l'actitud negativa de l'Associació Professional de Decoració d'Escaiola i Guix a iniciar negociacions tendents a la signatura d'un nou conveni, malgrat les reiterades sol·licituds de les entitats sindicals, representants dels treballadors, promotors del present expedient.  
Atés que les actuacions practicades demostren un evident criteri favorable a l'ampliació del conveni, no tan sols per les Centrals Sindicals sol·licitants, sinó també per l'Associació Professional del sector de Decoració d?Escaiola i Guix, i per la mateixa Comissió Paritària del Conveni Col·lectiu de Treball de la Construcció de la província de València, en no emetre els corresponents informes que referència l'article 7 del Reial Decret 572/1982 de 5 de març, malgrat els requeriments formulats per l'autoritat laboral.   
Atés que l'article 2 del Reial Decret 572/1982 de 5 de març, estableix que es podrà ampliar un conveni col·lectiu d'àmbit superior a l'empresa a una o vàries empreses o a un sector, que pertanyen al mateix àmbit funcional o un altre de semblant, i no vinculades pel conveni esmentat ni per cap altre, siga quin en siga l'àmbit, i, resultant de les actuacions, que el Conveni Col·lectiu de Treball de la província de València del sector de Decoració d'Escaiola i Guix, publicat al Butlletí Oficial de la Província del 14 de juliol de 1983, vigent de l'1 de gener del 1983 fins al 31 de desembre del 1983, fou denunciat per les Centrals Sindicals de Comissions Obreres i Unió General de Treballadors amb data 29 de setembre de 1983 i 19 de gener de 1984 respectivament, sense haver constància al Registre de Convenis Col·lectius de noves inscripcions i que els empresaris i treballadors del citat sector no es troben vinculats actualment per cap conveni.   
Atés que els fonaments abans exposats units al fet que un col·lectiu tan important en aquesta província com és el sector de Decoració d'Escaiola i Guix, no pot quedar desemparat per la manca d'un conveni que normalitze les condicions de treball del sector esmentat, determina que aquesta Conselleria accepte la petició formulada per la representació dels treballadors i acorda l'ampliació del Conveni Col·lectiu del sector de la Construcció de la província de València a les empreses i treballadors del sector de Decoració d'Escaiola i Guix d'aquesta província.   
Atès que en compliment del que preveuen els apartats 2 i 3 de l'article 9 del Reial Decret 572/1982 de 5 de març, l'ampliació tindrà efectes des del dia 3 de setembre de 1984, data de presentació de la sol·licitud d'ampliació i la durada temporal finalitzarà en la data prevista en el mateix conveni ampliat.   
Vists els preceptes legals abans esmentats i altres de general aplicació, aquesta Conselleria de Sanitat, Treball i Seguretat Social acorda:   
Primer  
Ampliar les disposicions del Conveni Col·lectiu del sector de la Construcció de la província de València publicat al Butlletí Oficial de la Província amb data 21 de maig de 1984, al sector de Decoració d'Escaiola i Guix d'aquesta província.   
Segon  
L'aplicació del conveni ampliat tindrà efectes únicament des del 3 de setembre de 1984, data de presentació de la sol·licitud d'ampliació, fins la finalització de vigència del conveni ampliat.   
Tercer  
Trametre la present Resolució a la Direcció General de Cooperació i Ocupació d' aquesta Conselleria, a fi d'ordenar el registre, dipòsit i publicació d'Aquest acorda de conformitat amb el que disposen l'article 90 de l'Estatut dels Treballadors i Real Decret 1040/1981 de 22 de maig, en relació amb l'article 11 del Reial Decret 572/1982 de 5 de març.   
Notifiqueu la present resolució a les parts interessades segons forma establerta en l'article 79 de la Llei de Procediment Administratiu, amb l'advertiment del dret que els pertoca de presentar recurs de reposició davant l'Honorable Sr. Conseller de Sanitat, Treball i Seguretat Social, en el termini d'un mes comptat des de la notificació, d?acord amb el que preveu en l'article 52 de la Llei de 27 de desembre de 1956, normalitzadora de la Jurisdicció Contenciosa Administrativa en relació amb l'article 126 de la Llei de Procediment Administratiu.   
València 19 de juliol de 1985.   
El Conseller de Sanitat, Treball i Seguretat Social,  
MIQUEL A. MILLANA I SANSATURIO